Раионк аԥсҭазаараҟынтә: Гоԥиа COVID арԥҳачымазара аҿагыларазы адиспансер аҿы иазкны
Ареспублика арԥҳачымазара аҿагыларазы адиспансер аиҳабы Џьумбер Гоԥиа арадио Sputnik иазеиҭеиҳәеит, COVID-19 русбарҭа аусура ишаныԥшыз атәы.
Ахәшәтәырҭа аҿкы аҽацәыхьчаразы амаругақәеи атестқәеи рыла еиқәыршәоуп, аха амедицина аусзуцәа рыла аҭагылазаашьа уадаҩуп, ҳәа азгәеиҭеит Гоԥиа.
"Ҳусзуҩцәа рыла еиқәыршәына иҳамоуп агәыԥ, Гәдоуҭа агоспиталь ахь ицо, уахь аҷаԥшьарақәагьы рымоуп. Аха убри аан ҳмедусзуҩцәа рыбжьара аҿкы чымазара змоу рацәахеит. 25-ҩык рҟынӡа алкаауп, аҩны рҽырхәшәтәуеит, амедиаҳәшьцәеи асанитаркацәеи ҳагуп, уажәы аҽеиҭныԥсахларала аус зуа мышкы бжьых иаауеит, еиҭа аԥсшьарамшқәа рҭахуп, аха уаҳа ԥсыхәа ыҟаӡам. Еиҭа иаҳзышьҭоу рахьынтәгьы ачымазара змоу ыҟоуп, урҭ хазы игоу аҟәшаҿы иҳамоуп", - ҳәа еиҭеиҳәеит Гоԥиа.
Аиҿцәажәара шәазыӡырҩыр шәылшоит арадио Sputnik Аԥсны аефир аҿы, мамзаргьы аудиофаил аҿы.